  Туспуктэм: Майя Бывальцева Майя Бывальцева Вуоноез ужан арня Россиын ньыль нуналъем луоз. Со 4-тӥ шуркынмонэ Калыкъёслэсь огазеяськем нуналзэс пусъёнэн герӟаськемын, тодэ вайытӥз кунысь ужъя министерство. Ужан нуналъёс 31-тӥ коньывуонысен 3-тӥ шуркынмонозь луозы. 4-6 шуркынмон – шутэтскон нуналъёс. Со сяна, покчиарняе, 3-тӥ шуркынмонэ, ужан нунал 1 часлы вакчигес луоз. Пусъём, таӵе ужанрадлык тупа соослы, кинлэн огшоры дыръя ужан арняез вить нуналъем. Тодэ вайытом, Росси кивалтэт 2023-тӥ арын шутэтскон нуналъёсты юнматӥз ни. Тегъёс: уж праздникъёс Удмуртия  